সীমিত ওভারের ক্রিকেট বা এক দিবসীয় ক্রিকেট ক্রিকেট খেলার একটি রূপ যাতে সাধারণত এক দিনের মধ্যেই খেলা সমাপ্ত করা হয়, কিন্তু টেস্ট ক্রিকেট বা প্রথম শ্রেণীর ক্রিকেট সমাপ্ত করতে পাঁচ দিনও লাগতে পারে। নাম থেকেই বোঝা যায় এই ধরনের ক্রিকেটে প্রত্যেক দল নির্ধারিত সংখ্যক ওভার বল করতে পারে, সাধারণত ২০ থেকে ৫০ ওভার, যদিও এর থেকে কম বা বেশি ওভারের কেলারও উদাহরণ আছে। একদিনের আন্তর্জাতিক ক্রিকেট হচ্ছে দুটি দেশের জাতীয় দলের মধ্যে সীমিত ওভারের ক্রিকেট, সাধারণত ৫০ ওভারের খেলা।